
2025 m. sausio 27 d. 
Šiauliai


Parengtas sprendimo projektas dėl 2025‒2027 metų strateginio veiklos plano patvirtinimo.
Naujoje sprendimo projekto redakcijoje 2025-2027 Šiaulių SVP 1 ir 2 prieduose patikslintos rodiklių reikšmės.

Lietuvos Respublikos vietos savivaldos įstatymo 15 straipsnio 2 dalies 32 punktas reglamentuoja, kad savivaldybės išimtinė kompetencija yra savivaldybės strateginių plėtros ir veiklos planų tvirtinimas, ataskaitų dėl jų įgyvendinimo išklausymas ir sprendimų dėl jų priėmimas. Vadovaujantis Lietuvos Respublikos vietos savivaldos įstatymo 27 straipsnio, 2 dalies 10 punktu, meras organizuoja savivaldybės strateginio planavimo procesą, atsako už patvirtintų savivaldybės planavimo dokumentų ir jų įgyvendinimo ataskaitų viešinimą.
Lietuvos Respublikos Strateginio valdymo įstatymo 24 straipsnio 1 dalis reglamentuoja, kad savivaldybių strateginius veiklos planus rengia ir įgyvendinimo stebėseną atlieka savivaldybių administracijos. 
Šiaulių miesto savivaldybėje (toliau-Savivaldybė) yra sukurta vieninga planavimo sistema susidedanti iš teritorinio, strateginio planavimo ir finansinių planų. Savivaldybės taryba 2024 m. birželio 6 d. sprendimu Nr. T-202 patvirtino 2025–2033 m. Šiaulių miesto strateginį plėtros planą (toliau-ŠSPP). Įgyvendinant ŠSPP ir vadovaujantis Savivaldybės tarybos 2021 m. liepos 1 d. sprendimu Nr. T-301 (2024 m. gruodžio 5 d. sprendimo Nr. T-468 redakcija) patvirtintu Strateginio planavimo organizavimo Šiaulių miesto savivaldybėje tvarkos aprašu, yra parengtas Šiaulių miesto savivaldybės 2025–2027 m. strateginis veiklos planas (toliau – SVP), kuriame suplanuota Savivaldybės veikla, įtraukiami biudžetinių įstaigų, Savivaldybės įstaigų ir Savivaldybės valdomų įmonių siektini veiklos rezultatai ir yra atsižvelgiama į Savivaldybės biudžeto pajamų ir kitų finansavimo šaltinių prognozę. 
Pagal Savivaldybės tarybos patvirtintą SVP yra formuojamas atitinkamų metų Savivaldybės biudžetas. Parengtas SVP yra tampriai susijęs su ŠSPP,  t.y. nustatyti tiesioginiai ryšiai tarp ŠSPP tikslų ir juos įgyvendinančių SVP programų, analogiška praktika pritaikyta ir uždavinių įgyvendinime – SVP yra numatyti uždaviniai, kurie įgyvendina ŠSPP plėtros uždavinius, taip pat į SVP yra integruoti tęstinės veiklos uždaviniai, kurių nėra ŠSPP. 
Parengto SVP struktūra:
I   SKYRIUS – Savivaldybės misija ir prioritetai
II  SKYRIUS – Savivaldybės plėtros tikslai, uždaviniai ir jų stebėsenos rodikliai 
III SKYRIUS – Planuojami pasiekti rezultatai
IV SKYRIUS – Programos
V SKYRIUS – Savivaldybės valdomų įmonių ir viešųjų įstaigų planuojamos pasiekti pagrindinių veiklos rodiklių reikšmės
VI SKYRIUS – Kita svarbi informacija
SVP sudaro 9 programos, kurios įgyvendina ŠSPP veiklos sritis:
VALDYMAS                                      01 Savivaldybės valdymo programa  
KULTŪRA                                         02 Kultūros programa
APLINKOS APSAUGA                     03 Aplinkos apsaugos programa 
INFRASTRUKTŪRA                        04 Urbanistinės plėtros ir infrastruktūros programa 
EKONOMIKA IR TURIZMAS         05 Ekonominės plėtros programa  
SOCIALINĖS PASLAUGOS            06 Socialinės apsaugos programa 
SPORTAS                                           07 Sporto programa
ŠVIETIMAS                                       08 Švietimo programa 
SVEIKATOS PASLAUGOS              09 Sveikatos programa  

Vadovaujantis strateginio planavimo organizavimo Šiaulių miesto savivaldybėje tvarkos aprašu, už SVP parengimą ir įgyvendinimą yra atsakingas meras, SVP projektą parengia Strateginio planavimo ir finansų skyrius, o jo rengimą koordinuoja Strateginio planavimo grupė. 
Parengtas SVP projektas buvo paskelbtas Savivaldybės interneto svetainėje www.siauliai.lt  konsultacijoms su vietos gyventojais, taip sudarant galimybes miesto bendruomenei susipažinti su dokumentu ir per nustatytą terminą teikti pastabas bei pasiūlymus. 
Tarybos komitetuose SVP pristatomas svarstyti daugiausia dėmesio skiriant SVP programų projektams pagal komitetų kuruojamas sritis. Komitetų posėdžiuose, kuriuose  pristatomas SVP projektas, dalyvauja su komitetų veiklos sritimi susijusių Savivaldybės administracijos SVP atitinkamų programų rengėjai, o komiteto nariams pareikalavus – kitų padalinių, įstaigų ar įmonių vadovai.  

Priėmus sprendimą, tikėtinos teigiamos pasekmės, nes bus įgyvendinamas 2025-2033 m. Šiaulių miesto strateginis plėtros planas, bus užtikrinta, kad tiek ES struktūrinių fondų ir programų lėšos, tiek valstybės biudžeto asignavimai, tiek turimi riboti Savivaldybės finansiniai ištekliai bus naudojami numatytiems veiklos rezultatams pasiekti. Tačiau gali būti ir neigiamos pasekmės, nes dėl finansavimo trūkumo ar kitų nenumatytų veiksnių gali būti įgyvendinta mažiau arba mažesnėmis apimtimis Savivaldybės SVP priemonių nei buvo planuota, kas turėtų įtakos 2025–2033 m. Šiaulių strateginio plėtros plano siektiniems rezultatams.

Priėmus šį sprendimą bus pripažįstami negaliojančiais:
- Šiaulių miesto savivaldybės tarybos 2024 m. vasario 1 d. sprendimas Nr. T-1 „Dėl Šiaulių miesto savivaldybės 2024–2026 metų strateginio veiklos plano patvirtinimo“;
- Šiaulių miesto savivaldybės tarybos 2024 m. balandžio 4 d. sprendimas Nr. T-102 „Dėl Šiaulių miesto savivaldybės tarybos 2024 m. vasario 1 d. sprendimo Nr. T-1 „Dėl Šiaulių miesto savivaldybės tarybos 2024–2026 metų strateginio veiklos plano patvirtinimo“ pakeitimo“;
- Šiaulių miesto savivaldybės tarybos 2024 m. gegužės 2 d. sprendimas Nr. T-147 „Dėl Šiaulių miesto savivaldybės tarybos 2024 m. vasario 1 d. sprendimo Nr. T-1 „Dėl Šiaulių miesto savivaldybės tarybos 2024–2026 metų strateginio veiklos plano patvirtinimo“ pakeitimo“;
- Šiaulių miesto savivaldybės tarybos 2024 m. spalio 3 d. sprendimas Nr. T- 385 „Dėl Šiaulių miesto savivaldybės tarybos 2024 m. vasario 1 d. sprendimo Nr. T-1 „Dėl Šiaulių miesto savivaldybės tarybos 2024–2026 metų strateginio veiklos plano patvirtinimo“ pakeitimo“;
- Šiaulių miesto savivaldybės tarybos 2024 m. gruodžio 5 d. sprendimas Nr. T-466 „Dėl Šiaulių miesto savivaldybės tarybos 2024 m. vasario 1 d. sprendimo Nr. T-1 „Dėl Šiaulių miesto savivaldybės tarybos 2024–2026 metų strateginio veiklos plano patvirtinimo“ pakeitimo“;
- Šiaulių miesto savivaldybės tarybos 2024 m. gruodžio 19 d. sprendimas Nr. T-533 „Dėl Šiaulių miesto savivaldybės tarybos 2024 m. vasario 1 d. sprendimo Nr. T-1 „Dėl Šiaulių miesto savivaldybės tarybos 2024–2026 metų strateginio veiklos plano patvirtinimo“ pakeitimo“.

Sprendimui įgyvendinti bus parengtas ir Savivaldybės administracijos direktoriaus įsakymu patvirtintas 2025 m. Savivaldybės administracijos metinis veiklos planas. 

Sprendimui įgyvendinti reikės:


Kodas	Pavadinimas	2025 metų lėšų projektas	2026 metų lėšų projektas	2027 metų lėšų projektas
1.	SAVIVALDYBĖS BIUDŽETAS IŠ VISO, IŠ JO:		323 671,4	317 942,6	309 862,9
1.01.	Savivaldybės biudžeto lėšos (SB)	137 857,9	146 123,8	154 411,8
1.02.	Skolintos lėšos (PS)	12 500,0	11 400,0	11 700,0
1.03.	Lėšos ugdymo reikmėms VB (UR)	70 673,5	71 910,9	71 910,9
1.04.	Lėšos valstybinėms funkcijoms VB (VF)	10 459,3	10 482,2	10 505,8
1.05.	Valstybės biudžeto lėšos (VB)	13 903,8	14 037,5	12 040,8
1.06.	Kelių priežiūros ir plėtros programos lėšos VB (KPPP)	8 663,0	8 673,0	8 664,0
1.08.	Europos Sąjungos lėšos (ES)	26 230,0	29 389,3	16 379,5
1.09.	Įstaigos pajamų lėšos (PL)	6 880,0	6 893,5	6 901,8
1.10.	Lėšų likutis ataskaitinio laikotarpio pabaigoje (LIK)	35 453,1	18 432,4	16 748,1
1.11.	Aplinkos apsaugos rėmimo specialiosios programos lėšos SB (AA)	600,0	600,0	600,1
1.12.	Lėšų likutis iš Aplinkos apsaugos rėmimo specialiosios programos SB (AA/LIK)	450,9		
2.	KITOS LĖŠOS IŠ VISO, IŠ JŲ:	53 612,7	52 682,9	52 365,5
2.01.	Valstybės biudžeto lėšos KT (VB)	49 390,8	49 332,4	49 332,4
2.02.	Europos Sąjungos lėšos KT (ES)	2 663,9	2 000,6	1 723,3
2.03.	Kitų šaltinių lėšos KT (KL)	1 558,0	1 349,9	1 309,8
	IŠ VISO:	377 284,1	370 625,5	362 228,4



Vertinimas neatliekamas.

Šiaulių miesto savivaldybės Strateginio planavimo ir finansų skyrius, vedėja Vaida Kalasevičienė. Tiesioginis rengėjas - vyr. specialistės Rasa Macienė ir Dovilė Jozonienė, tel. 383 436, tel. 596 273.
Numatomo teisinio reguliavimo poveikio vertinimo rezultatai.	
Vertinimas neatliekamas.



Strateginio planavimo ir finansų skyriaus vedėja 				Vaida Kalasevičienė

